205 
Dogme, havde vistnok forvisset sig om deres Citations Rigtighed 
bedre, end vi nu ere istand til.« Lige i Modsætning til dette 
Raisonnement staaer den Anskuelse, som fra Ligheden mellem 
de Vigilianske Skrifter og den til Hunnerich overleverede Troes- 
bekjendelse slutter, at enten har Vigilius øst Citatet af Confes- 
sionen, eller Confessionens Forfatter har øst det af Vigilius” Skrifter. 
Imod Wieselgreen taler, at de africanske Biskopper neppe vare 
istand til at benytte græske Codices og derfor indskrænkede sig 
til den latinske Bibel. Imod den sidstanførte Conclusion kan 
bemærkes, at det dog er sandsynligere at antage, at baade 
Vigilius og Confessionens Forfatter (dersom de ikke ere identiske) 
have øst af en fælleds Kilde, nemlig den latinske Bibelover- 
sættelse. 
Forsvarerne af 1 Joh. V, 7 have endelig søgt at bringe 
Stedets Modstandere til Taushed ved at opkaste Spørgsmaalet : 
hvorledes hine Ord, naar de ikke vare ægte og hidrørte fra 
Johannes” græske Text, ere komne ind i den latinske Oversæt- 
telse? — Fordi man ikke var istand til at besvare dette Spørgs- 
maal, vilde dog ikke deraf kunne udledes Beviis for Stedets 
Ægthed. Ved en Mængde falske Læsemaader er det, som Mi- 
chaelis bemærker, a. St. S. 419 f., umuligt at vise, hvorledes 
den er bleven til, og hvor man taler om Oprindelsen til en falsk 
Læsemaade, lader man sig almindeligen nøje med sandsynlige For- 
modninger og vil sjelden med Vidnesbyrd kunne bevise, at den og 
den har først skrevet urigtigen paa Grund af en saadan eller saadan 
Anledning. Dog kan man ved denne Leilighed lettere end ved mange 
andre paapege den rimelige Anledning, uden endog at forudsætte 
noget forsætligt Bedrageri, som havde indrykket Sproget for 
at have eet Beviis mere for Treenigheden. Netop om den latinske 
Bibeloversættelse er det bekjendt, hvad der forresten lader sig 
forklare af flere naturlige Grunde, at der i den findes mange, 
endog tildeels længere Tilsætninger, som. fra Begyndelsen maae 
være tilskrevne i Randen, men med Tiden ere komne ind i 
Texten. Ligesom ved Joh. Ill, 6 efter Ordene: »Hvad der er 
